במה עוסק הקידום האורגני?
עולם קידום האתרים כבר מזמן לא מסתכם בדחיסה של מילות מפתח וקישורים לעמודי האתר. האמת היא שהוא גם מעולם לא היה כזה, ומי שחשב כך כבר מזמן עף מהעמודים הראשונים בתוצאות החיפוש אודות לעדכוני האלגוריתם של גוגל בשמות תמימים כמו "פינגווין" ו"פנדה" – ששינו את כללי המשחק.
ומה שנשאר זה הדבר האמיתי שגם דומה לעולם האמיתי. קידום אתרים אורגני למעשה משקף את הפעילות השיווקית של העסק ומהווה מכלול של פעולות קריאטיביות לאורך זמן.
מי רוצה לקנות את זה?
למה הוא רוצה לקנות את זה?
איך הוא מחפש את המוצר או השרות שלי?
במה אני שונה מהמתחרים?
מה יגרום ללקוח לקנות אצלי ולא אצל המתחרה?
מזכיר לכם משהו? כל מי שיצא לו ללמוד בקורס תורת השיווק וודאי שמע דברים דומים בעבר. אז תגידו – מה קשור? כל מה שתעשו באתר צריך לשקף את התובנות של ניתוח זה. בעולם האמיתי תפתחו את החנות במקום שבו מסתובבים הקונים הפוטנציאליים שלכם, תעצבו את השלט והאריזה ברוח הקונספט שידגיש את היתרון שלכם, תשימו את המוצרים האטרקטיביים ביותר במקומות נגישים ותופסים את העין וכדומה. באתר זה כמעט אותו הדבר. אף רובוט או תוכנה לא באמת ידעו להבין את העסק שלכם ולהיות יצירתיים, להגיב לסביבה משתנה של תחרות ומגמות בשוק.
באילו מונחים משתמש הלקוח? מה המילים הנרדפות, ההטיות האפשריות, שפת רחוב? למשל, אם אתה מוכר אופניים חשמליים (הרי אופניים זה זכר), האם אתה מודע לכך שרוב האנשים אומרים "אופניים חשמליות"?
האתר צריך לבטא את היתרון התחרותי שלכם באופן ברור וחד. זה אולי החלק הקשה ביותר. אם תצליחו לפצח את העניין פתאום יהיה ברור מהן הדרכים לאופטימיזציה וקידום אורגני. זו היא גם הדרך למיתוג האתר.
אל תניחו שאתם יודעים מה הלקוח שלכם רוצה. תשאלו אותו. כשתדעו מה הוא רוצה ומה חסר לו – תכתבו על זה באתר ויבואו עוד לקוחות.
עדיף להשקיע שבוע בלכתוב תוכן ייחודי ומעניין מאשר לכתוב שבעה מאמרים ביום על כלום. עדיף למקד את תגי המטה של העמוד בביטוי או שניים הרלוונטיים ביותר מאשר לדחוס 10 ביטויים בכוח ולא להתקדם באף אחד מהם.
צרו כותרת ייחודית לכל עמוד. אם אתם לא מצליחים אז אין הצדקה לעמוד. צרו עמוד ייחודי לכל תועלת או שימוש של המוצר או השרות שלכם. תפרטו. למשל, אתר שמוכר שוברי מתנה ייצור עמוד שונה לכל סוג של שוברים: שוברים לצימרים, שוברים למסעדות, שוברים להופעות, שוברים לספא וכו'.
אילו קישורים בעמוד יהיו שימושיים באמת? תחשבו מה עוד מעניין את הגולש בזמן שהוא קורא את תוכן העמוד הספציפי.
לא לחשוב על האלגוריתם של גוגל. כן לחשוב על טובת הגולש. אם לגולש יהיה טוב, גוגל כבר יבין את זה ויתגמל את האתר. לא לעשות באתר דברים שלא הייתם עושים בעולם האמיתי.
יש לכם רק מספר שניות לגרום לגולש להישאר – אולי 3 שניות. לגולש אין סבלנות לקרוא את הטקסטים. תנו לו תכלס – כותרת, תמונה, כפתור ללחוץ. קצר ולעניין, או שהוא הולך.
קשה לזייף אותנטיות. תשתפו את מה שאתם יודעים. תתנו מידע בחינם, אל תחביאו. אם אתם לא תכתבו את זה, המתחרים שלכם יעשו זאת. ככה או אחרת מי שמחפש ימצא. אז עדיף שימצא אצלכם.
קידום האתר זה לא פעולה חד פעמית. אם לא תתאימו את עצמכם לשוק המשתנה – תהפכו ללא רלוונטיים. תערכו ניסויים באופן קבוע, תבדקו את המתחרים, תחפשו חידושים.
מי שרוצה לאכול בריא ולהיות שבע לאורך זמן לא הולך למקדונלדס.
תודה אריה. לשמחתנו גוגל משפרת לאט אבל בעקביות את היכולת שלה להבחין בין ספאם או קידום מלאכותי – לבין אתרים שמביאים לידי ביטוי את כל מה שנסיה פירטה בפוסט.
אני חושב שעדיין יש לגוגל כברת דרך לעשות, מכיוון שעדיין רואים פה ושם אתרים שאינם איכותיים לעומת המתחרים שלהם, מתחרים שמציגים איכות גבוהה כנ"ל.
תודה על המאמר המחכים!
אכן האתגר של יצירת קונספט שיווקי ולאחר מכן רלוונטיות, עניין, סמכות מקצועית ולבסוף Engagement הם שם המשחק. אם מבקרים אינם חוזרים לאתר כדי לקבל ממנו ערך מוסף נוסף אין לו מקום במקומות הראשונים בחיפוש.
הרבה יותר מורכב והרבה יותר אתגרי!